Die finansiële voordele van die huwelik - Jou Geld | Solidariteit WêreldJou Geld | Solidariteit Wêreld
Tuis › 2016-begroting › Die finansiële voordele van die huwelik
Die finansiële voordele van die huwelik
Dit mag lyk asof getroude mense opgesaal sit met 'n buitensporige hoeveelheid laste. Per slot van rekening het hulle 'n huweliksmaat, en miskien 'n paar kinders, na wie hulle moet omsien en minder vrye tyd om te doen wat hulle wil.
Getroude mense is dus ontmagtige, kreupel wesens gedoem tot 'n lewe van betekenislose werk en take, en finansiële verskrikking.
Glad nie so nie. Om die waarheid te sê, om getroud te wees verkry vir mans en vroue wat besluit om te trou 'n wye reeks voordele. Kom ons kyk na 'n paar daarvan:
Dit is onweerlegbaar bewys dat die huwelik in der waarheid 'n man se verdienstevermoë 'n hupstoot gee. 'n Studie by Virginia Commonwealth University het gevind dat getroude mans 22% meer verdien as soortgelyk ervare enkellopende kollegas. 'n 2005 studie van VS vloot-offisiere het gevind dat mans wat afgehaak het, hoër prestasiemetings en vinniger bevordering ontvang as enkellopendes.
Dit maak sin. Getroude mans straal meer stabiliteit uit en is (ten minste oënskynlik) meer verantwoordelik as enkel mans en as hulle deur hulle vrouens vertrou word om die huishouding te bestuur, vertrou die base hulle ook om meer verantwoordelikheid by die werk te aanvaar.
Askmen.com skrywer Andrew Moore wys op nog 'n interessante finansiële voordeel van getroud te wees. Dit beteken gedeelde uitgawes en halvering van die kostes van groot aankope. Enkel mans moet baie meer bestee om besig en uit die moeilikheid te bly terwyl getroude mans meer tevrede daarmee is om huislik te wees en het boonop 'n ekstra inkomste. "Om getroud te wees beteken jy kan dinge bekostig wat jy nie op jou eie sou kon nie; dit beteken 'n beter woning, 'n beter kar, 'n beter vakansie, en gawer dinge," sê Moore.
Finansiële blogger Trent Hamm ondersteun hierdie standpunt. "Daar sal eenvoudig meer geld wees wat inkom as tevore. Dikwels is dit baie geld, wat lei tot 'n verdubbeling van inkomste vir julle albei. Daar is baie meer geld om van te lewe, dag tot dag. Daar is ook die feit dat jy twee stelle voordele sal hê om van te kies. As een van julle byvoorbeeld beter versekering het, kan julle albei beter versekering hê.
"Julle albei baat by die ekonomiese skaal, wat beteken julle uitgawes sal nie soveel styg soos julle inkomste nie. Julle sal ook elektrisiteit, telefoondienste, internetdienste, ensovoorts deel – een rekening vir elk van hierdie dinge in plaas van twee. Terwyl voedsel en huishoudelike items aansienlik sal styg, beteken twee van julle in die huis dat koop op grootmaat meer sin maak."
Hamm sê dat om alles te kroon het jy groter verdienstestabiliteit. "As jy jou werk verloor terwyl jy enkellopend is, is daar skielik geen inkomste nie. Dis tyd vir paniek, met ander woorde. As jy getroud is, het jy 'n maat wat steeds 'n salaris inbring, 'n maat wat werklik belang het by julle oorlewing en voortdurende sukses. Terwyl dit 'n dringende situasie is, is dit nie 'n panieksituasie nie."
Moore, A. n.d. "Top 10: Reasons to get married". http://www.askmen.com/top_10/dating/top-10-reasons-to-get-married.html.
Maltby, A. 2015. "The benefits of being married". http://www.menshealth.com/sex-women/marriage-benefits.
Hamm, T. 2011. "Why should a man get married?" http://www.thesimpledollar.com/why-should-a-man-get-married/.